### Beslutningstema

I denne sag besluttes, om Børne-, Unge og Familiepolitik kan godkendes.

### Historik

Jf. Serviceloven og kommende Barnets Lov stilles der krav til kommunerne om en sammenhængende Børne-, Unge- og Familiepolitik. Politikken skal genbehandles hvert fjerde år.

Den nuværende Børne-, Unge og Familiepolitik fra 2019 er revideret og er forelagt Socialudvalget og Børn- og Skoleudvalget den 4. oktober 2023 med indstilling om at sende politikken i høring.

### Sagsfremstilling

I perioden fra den 4. oktober 2023 til den 24. november 2023 har Børne-, Unge- og Familiepolitikken været i høring i Handicapråd, Helge Poulsen, Familie og Ungeindsatsen, Helge Poulsen og Skole samt bestyrelserne for skolerne og dagtilbud.

Fremsendte høringssvar er modtaget og behandles sideløbende i Socialudvalget og Børn- og Skoleudvalget.

Der er indkommet høringssvar fra følgende:

* Handicaprådet
* FagMED Børn, Familie og Ungeindsatsen
* FagMED Børn og Skole
* Skolebestyrelserne fra alle distriktsskolerne og Ungdomsskolen
* Områdebestyrelserne fra alle dagtilbudsområderne

Høringssvarene er inddelt i kategorierne Indhold, Implementering og Ressourcer.

Høringssvar i kategorierne Indhold og Implementering er i videst mulige omfang indarbejdet i det endelige forslag til politikken. Ændringerne er markeret med gult.

### Lovgrundlag

Serviceloven § 19, stk. 2 indtil udgangen af 2023,

Barnets Lov § 14, stk. 2 og § 15, stk. 1 og stk. 2 pr. 1. januar 2024.

### Direktionen Børn, Unge og Social indstiller,

|  |  |
| --- | --- |
| at | Børne-, Unge- og Familiepolitikken godkendes med de indarbejdede høringssvar, og |
| at | indstillingen videresendes til Kommunalbestyrelsen. |

Beslutning fra Socialudvalget, 5. december 2023, pkt. 5:
Indstillingen anbefales.

Beslutning fra Børn- og Skoleudvalget, 5. december 2023, pkt. 3:
Indstillingen anbefales.

### Beslutning

Indstillingen godkendt.

Yngve Thomsen, Ester Nielsen og Noah Simonsen deltog ikke i mødet.